
# Эльверт Хәмәтшин: «Каендай саргаермын»

(ШИГЫРЬ)

Күңелемә ялгыз каен

Булды никтер ятышлы.

Әллә шуңамы тормышым

Ифрат та сагышлы.

Синсез мин бит ялгыз каен

Иркен җиһан-яланда.

Өзгәли җил ялгыз җанны

Сагыш-яңгыр яуганда.

Синсез салкын җәйге яңгыр,

Яуганда да челләдә.

Ялгыз җаннар өшидер ул

Кызу комлы чүлдә дә.

Сине көтәм, өметләнәм,

(Ялган өмет яшәтә).

Сагышларны баллап бирә,

Күңелне дә яшәртә.

Мин каенга охшаш булгач,

Каендай саргаермын.

Гомеремдә сине генә

Сагынып картаермын.

Следите за самым важным и интересным в Telegram-каналеТатмедиа

## Нет комментариев
Эльверт Хәмәтшин: «Каендай саргаермын»